钦定古今图书集成/理学汇编/文学典/第166卷 > 徐师曾文体明辩 > 《书钓台壁间何人所题后》前人
## 钦定古今图书集成/理学汇编/文学典/第166卷 > 徐师曾文体明辩 > 《书钓台壁间何人所题后》前人

钓台，故有范公记文，词义甚伟，后人不容复措手矣。
中间有江子我一记，独书作新岁月，最为得体，而粗
述其以羊裘题轩，客星命阁之意，名义亦为高雅。今
屡经火，不知此石尚存否也。近年乃有作记，力辨严
公非诡激素隐者。盖邵康节作《安乐窝中好打乖诗》，
明道程先生和之曰：“时止时行皆有命，先生不是打”
乖人。而康节又复之，乃有“安知不是打乖人”之句，此
言有味也。使严公而可作，当为此发一大笑云。